**Grand Theft Auto V** (lyhennettynä *GTA V* tai *GTA 5*) on Rockstar Northin kehittämä ja Rockstar Gamesin julkaisema *Grand Theft Auto* -pelisarjan avoimen maailman toimintaseikkailupeli. Peli julkaistiin 17. syyskuuta 2013 PlayStation 3- ja Xbox 360 -konsoleille. Pelistä julkaistiin paranneltu versio 18. marraskuuta 2014 PlayStation 4- ja Xbox One -konsoleille, minkä jälkeen se ilmestyi Microsoft Windowsille 14. huhtikuuta 2015. Peli julkaistiin myös PlayStation 5- ja Xbox Series X ja Series S -konsoleille 15. maaliskuuta 2022.

Pelaaminen
----------

Peli sijoittuu kuvitteelliseen San Andreasin osavaltioon (perustuu Kaliforniaan), ja sen yksinpelitarina seuraa kolmea rikollista, jotka järjestävät ryöstökeikkoja hallintoviraston painostuksen alla. Pelissä on avoin pelimaailma, joten pelaajalla on mahdollisuus vaeltaa vapaasti San Andreasissa. Pelimaailma sisältää kuvitteellisen Los Santosin kaupungin (perustuu Los Angelesiin) sekä avonaista maaseutua, aavikkoalueen ja vuoristoa. Päähenkilö Michaelin kotiseutu, kuvitteellinen osavaltio Pohjois-Yankton (perustuu Pohjois-Dakotaan) ja siellä sijaitseva kaupunki Ludendorff (perustuu Bismarckiin) esiintyvät kahdessa tehtävässä.

Peliä pelataan joko kolmannesta tai ensimmäisestä persoonasta, ja sen maailmassa liikutaan jalkaisin tai jollain kulkuneuvolla. Pelaaja suorittaa tehtäviä edetäkseen tarinassa. Pelissä ohjataan kolmea päähahmoa koko yksinpelin ajan, vaihtaen hahmosta toiseen sekä tehtävien aikana että niiden ulkopuolella. Tarina keskittyy ryöstökeikkoihin ja moni tehtävistä sisältää ampumista ja jollain kulkuneuvolla ajamista. Rikoksia tekevät pelaajat saavat viranomaiset peräänsä. Viranomaisten vastatoimien aggressio mitataan "wanted"-luokituksella. Pelin moninpelimuoto, *Grand Theft Auto Online*, antaa enintään 30 pelaajalle mahdollisuuden tutkia avointa pelimaailmaa ja osallistua yhteistoiminnallisiin tai kilpailullisiin otteluihin.

Pelaaja käyttää lähitaisteluaseita, ampuma-aseita ja räjähteitä vihollisten torjumiseksi, ja hän voi juosta, hyppiä, uida tai käyttää kulkuneuvoja liikkumiseen pelimaailmassa. Taistelutilanteessa pelaaja voi käyttää hyväkseen automaattista tähtäystä ja hän voi suojautua vihollisen tulitukselta. Jos pelaaja vahingoittuu, hänen terveyspisteensä palaa vähitellen puoliväliin saakka. Pelaaja syntyy uudelleen sairaalaan, jos hän sattuu kuolemaan. Jos pelaaja syyllistyy rikoksiin pelin aikana, hän voi saada peräänsä viranomaiset, joiden aggressio mitataan "wanted"-luokituksella (suom. *etsintäkuulutus*). Senhetkinen luokitus näkyy pelaajalle näytössä tähtinä yhdestä viiteen, jossa viisi tarkoittaa viranomaisten olevan hyvin aggressiivisia. Viranomaiset etsivät pelaajaa, joka poistuu etsintäkuulutetulta alueelta. Jos pelaaja pidätetään tai hän kuolee kesken tehtävän, hän voi aloittaa edellisestä tallennuspisteestä. Luokitusmittari menee cooldown-tilaan ja lopulta vetäytyy, kun pelaaja ei ole viranomaisten näköpiirissä (joka näkyy kartassa).

Yksinpelissä on kolme pelattavaa hahmoa: Michael De Santa, Trevor Phillips ja Franklin Clinton – kolme rikollista, joiden tarinat yhdistyvät tehtäviä suoritettaessa. Jotkut tehtävät suoritetaan vain yhdellä hahmolla, ja loput kahdella tai kolmella. Koko yksinpelin ajan pelaajat voivat vaihtaa hahmosta toiseen suuntaa antavan kompassin avulla. Peli saattaa vaihtaa hahmoa automaattisesti tehtävien aikana, jotta tämä voi suorittaa eräitä tavoitteita. Hahmon kompassissa sijaitseva avatar välkkyy punaisena, jos hän on vaarassa, ja valkoisena jos hänellä on strateginen etulyöntiasema. Vaikka pelaajat suorittavat tehtäviä millä tahansa kolmesta päähahmosta, vaikeammat ryöstötehtävät edellyttävät apua tekoälyn ohjaamilta rikostovereilta, jotka erikoistuvat esimerkiksi hakkeroimiseen tai ajamiseen. Jos rikostoveri selviää ryöstöstä hengissä, hän saa osan ryöstösummasta ja saattaa olla käytettävissä tulevissa ryöstötehtävissä paremmilla taitopisteillä. Pelissä ryöstöt voidaan suorittaa kahdella eri tavalla: pelaajat voivat esimerkiksi vaivihkaa lamauttaa siviilit tainnutuskaasulla tai näkyvästi rynnäköidä paikalle aseiden kanssa.

Jokaisella hahmolla on kahdeksan eri taitoa, jotka edustavat heidän kykyään tietyllä alalla, kuten ampuminen ja ajaminen. Vaikka pelaajat voivat parantaa hahmojen taitoja pelatessaan, joka hahmolla on oletuksena asiantuntemus yhteen taitoon (esim. Trevorin lentotaito ja Franklinin ajotaidot). Kahdeksas "erikoiskyky" määrittää hahmolle ainutlaatuisen kyvyn suorittamisen tehokkuuden. Michael käyttää luotiaikaa tulitaisteluissa, Franklin hidastaa aikaa ajaessa, ja Trevor tekee taisteluissa kaksinkertaista vahinkoa vihollisille ottaen vain puolittaista vahinkoa itse. Joka hahmon erikoiskykyä mittaava mittari kuluu kykyä käytettäessä ja regeneroituu, kun pelaaja tekee taidoikkaita tekoja (esimerkiksi driftaamalla ajoneuvoilla Franklinillä tai ampumalla pääosumia Michaelilla).

Tarina
------

Vuonna 2013, yhdeksän vuotta pieleen menneen ryöstökeikan jälkeen entinen pankkiryöstäjä Michael Townley elää perheensä kanssa Los Santosissa, San Andreasissa peitenimen Michael De Santa turvin. Kun Michael saa tietää vaimonsa Amandan maanneen tämän tennisopettajan kanssa, hän jahtaa tennisopettajaa ökytalolle ja tuhoaa talon raivostuksissaan. Talon omistajaksi paljastuu meksikolaisen huumeparonin Martin Madrazon naisystävä. Madrazo vaatii korvausta väkivallan uhalla, joten Michael palaa rikolliseen elämäänsä saadakseen rahat kasaan. Yhdessä rikostoverinsa, nuoren afroamerikkalaisen ja Grove Street Families-katujengiin kuuluneen Franklin Clintonin kanssa he ryöstävät jalokivimyymälän maksaakseen velkansa. Trevor Philips, Michaelin raivopäinen ja arvaamaton kanadalainen rikostoveri yhdeksän vuoden takaisesta pankkiryöstöstä, saa tietää jalokiviryöstöstä ja tajuaa Michaelin olleen sen takana. Kaksikko tapaa uudelleen, kun Trevor jäljittää Michaelin Los Santosissa.

Päähahmojen yksityiselämät alkavat lipsua hallinnasta. Michaelin perhe jättää hänet, ja hänen yrityksensä tehdä elämällään jotain johtaa hänet yhteenottoon miljardööri pääomasijoittaja, Devin Westonin, kanssa. Franklin pelastaa ystävänsä Lamar Davisin gangsteri Harold "Stretch" Josephilta, joka yrittää toistuvasti tappaa Lamarin saadakseen huomiota jengiltään. Trevorin holtittomat yritykset lujittaa hänen hallintaansa Blainen piirikunnan mustassa pörssissä johtavat sotaan sekä rikollisen moottoripyöräkerhon The Lostin, usean latinalaisamerikkalaisen katujengin, muiden metadiilerien, hallituksen sponsoroimien Merryweather-palkkasotilaiden että triadin huumeparonin Wei Chengin kanssa.

Kaksi Federal Investigation Bureaun (FIB) agenttia, Dave Norton ja Steve Haines, ottavat yhteyttä Michaeliin ja vaativat tätä tekemään sarjan operaatioita Franklinin ja Trevorin kanssa, tavoitteenaan heikentää kilpailevaa International Affairs Agency (IAA) -virastoa. Hainesin valvonnassa he hyökkäävät IAA:lle tarkoitettua pääomaa sisältävän panssaroidun ajoneuvosaattueen kimppuun, ja ryöstävät superraskailla Merryweatherin panssaripuvuilla varustettuna kaikki Los Santosin korruptoituneet poliisit työllistävän pankin. Kun Hainesin toimintaa aletaan tutkia, hän pakottaa Franklinin ja Michaelin soluttautumaan FIB:n päämajaan tuhoamaan todisteet Hainesia vastaan viraston palvelimilta. Michael näkee tämän tilaisuutena pyyhkiä myös kaikki todisteet hänen omista toimistaan, mikä murtaa Hainesin vaikutusvallan häneen. Kolmikko alkaa suunnitella siihen asti rohkeinta vetoaan: Union Depository -varaston kultavarojen ryöstämistä. Michael tekee sovinnon perheensä kanssa ja he alkavat taas asua yhdessä.

Trevor saa selville, että hänen vanha ryöstökumppaninsa Brad Snider ei olekaan vankilassa kuten hänelle oli kerrottu, vaan että tämä kuoli yhdeksän vuoden takaisella pieleen menneellä ryöstökeikalla, ja että tämä haudattiin Michaelille tarkoitettuun hautaan. Trevor tuntee olonsa petetyksi, mikä aiheuttaa kitkaa kolmikon välille ja uhkaa vaikeuttaa heidän suunnitelmiaan Union Depositoryn varalle. Kun Michael ja Norton joutuvat Hainesin pettämäksi, Trevor auttaa heitä pakenemaan sillä syyllä, että ainoastaan hänellä on oikeus tappaa Michael. Trevor ei anna Michaelille anteeksi, mutta lupaa suorittaa Union Depositoryn ryöstön.

Union Depositoryn ryöstö onnistuu, mutta Franklinia lähestytään kahdelta taholta, jotka vaativat, että hän tappaa joko Michaelin tai Trevorin. Franklinilla on kolme vaihtoehtoa: tappaa Michael, tappaa Trevor tai olla tappamatta ketään ja kohdata heidän vihollisensa yhdessä. Jos Franklin tappaa joko Michaelin tai Trevorin, hän päättää yhteydenpidon selviytyjän kanssa ja palaa takaisin vanhaan elämäänsä. Jos hän ei tapa kumpaakaan, kolmikko kohtaa FIB:n ja Merryweatherin, minkä jälkeen he surmaavat Hainesin, Stretchin, Chengin ja Westonin. Kun he pääsevät eroon vihollisistaan, Michael, Franklin ja Trevor lopettavat työskentelyn yhdessä, mutta pysyvät ystävinä.

Musiikki
--------

*Pääartikkeli: Luettelo videopelissä Grand Theft Auto V esiintyvistä kappaleista*

| *Grand Theft Auto V:n* radiokanavat |
| --- |
| 

| Nimi | Tyylilaji |
| --- | --- |
| Blue Ark | reggae, dancehall ja dub |
| Channel X | punk ja hardcore punk |
| East Los FM | meksikolainen ja latinalaisamerikkalainen musiikki |
| FlyLo FM | IDM ja vaihtoehtoinen hip hop |
| Los Santos Rock Radio | klassinen rock, pop rock, rock ballad |
| The Lowdown 91.1 | klassinen soul ja disko |
| Non-Stop-Pop FM | popmusiikki |
| Radio Los Santos | nykyaikainen hip hop ja rap |
| Radio Mirror Park | indie pop, indietronica, house |
| Rebel Radio | country ja rockabilly |
| Soulwax FM | elektroninen musiikki |
| Space 103.2 | funk ja R&B |
| Vinewood Boulevard Radio | garage rock ja noise rock |
| West Coast Classics | hip hop ja gangsta rap |
| WorldWide FM | lounge, chillwave, jazz-funk, maailmanmusiikki |
| The Lab | hip hop, synthpop ja dancehall |
| blonded Los Santos 97.8 FM | Contemporary R&B, Indie Rock, soul ja rap |
| Los Santos Underground Radio | techno ja elektroninen musiikki |
| iFruit Radio | rap ja hip hop |
| Blaine County Talk Radio | puheradio |
| West Coast Talk Radio | puheradio |
| Lähteet: |
|

 |

*Grand Theft Auto V* on sarjan ensimmäinen peli, johon sävellettiin alkuperäistä musiikkia. Musiikin sävellyksestä vastasivat The Alchemist, Oh No, Tangerine Dream ja Woody Jackson, joka oli aiemmin työskennellyt Rockstarin kanssa peleissä *Red Dead Redemption* (2010), *L.A. Noire* (2011) ja *Max Payne 3* (2012). Yhdessä he sävelsivät kaksikymmentä tuntia musiikkia, joka soi pelin tehtävissä. Peli perustuu Kaliforniaan, ja pelin radiokanavia kehitettäessä Rockstar halusi lujittaa tätä yhteyttä lisensoimalla kappaleita, jotka välittivät sopivaa "Cali feeliä". Alun perin tarkoitus oli lisensoida yli 900 kappaletta, mutta lopulta he tyytyivät 241 kappaleeseen. Kappaleet jakautuvat 15 radiokanavaan; lisäksi radiossa on kaksi puheradiokanavaa. Jotkut kappaleista sävellettiin peliä varten; esimerkiksi rap-artisti Flying Lotus juontaa radiokanavaa FlyLo FM, joka sisältää hänen peliin säveltämäänsä musiikkia.

Kehitys
-------

Käsikirjoittaja Dan Houser kertoi vuoden 2009 haastattelussa kirjoittavansa noin tuhatsivuisen käsikirjoituksen *GTA V*:tä varten. Samaisessa haastattelussa Houser kertoi kehityksen alkavan ensin kaupungista ja vasta sen jälkeen hahmoista.

### Julkistaminen

Lokakuussa 2011 Rockstar Games julkisti *Grand Theft Auto V*:n Twitterin kautta laittamalla viestiin linkin kotisivuillensa, jonka tyyliasua oli muutettu pelin mukaiseksi. Sivuilla oli logo, jossa oli pelin nimi ja sen alla teksti, jossa ilmoitettiin trailerin julkaisupäivämäärä. Rockstar Gamesin emoyhtiön Take-Two Interactiven osakkeet nousivat seitsemän prosenttia, kun peli julkistettiin. Traileri julkaistiin viikkoa myöhemmin ja se paljasti pelin tapahtumapaikan. Seuraavia tietoja saatiin vasta 12. heinäkuuta 2012, kun Rockstar julkaisi kaksi kuvaa pelistä. Pelin toinen traileri julkaistiin 14. marraskuuta 2012. Trailerissa esiteltiin pelin pelattavat hahmot. Tammikuussa 2013 Rockstar ilmoitti pelin julkaisuajankohdaksi 17. syyskuuta 2013. Kesäkuussa 2014 Rockstar julkisti E3-messuilla *Grand Theft Auto V*:n PlayStation 4-, Xbox One- ja Windows-versiot trailerilla, joka oli kuvattu PlayStation 4:llä. Tammikuussa 2015 Rockstar ilmoitti, että Windows-version julkaisu viivästyy alkuperäisen 27. tammikuuta 2015 sijaan 24. maaliskuuta 2015. Helmikuussa 2015 Rockstar julkaisi jälleen uuden julkaisupäivämäärän *Grand Theft Auto V*:n Windows-versiolle, siirtäen sitä aikaisemmasta julkaisuajankohta-arviosta eteenpäin 14. huhtikuuta 2015. Vuonna 2021 peli ilmestyi myös PlayStation 5 ja Xbox Series X -konsoleille.

### Keräilyversiot

*Grand Theft Auto V*:stä on julkistettu kaksi keräilyversiota: *Special Edition* ja *Collector’s Edition*.

*Special Edition* sisältää SteelBook-kotelon, jonka kannessa ovat pelin päähenkilöt. Mukana on myös blueprint-kartta, jossa on koko *GTA V*:n alue, lisäksi ladattavia bonusaseita,- asuja ja -tatuointeja, Stunt Planejä, sekä Special Ability Boost, jonka avulla pelihahmojen erikoistaitoja kartuttava mittari täyttyy 25 % nopeammin.

*Collector’s Edition* sisältää kaiken saman kuin Special Edition, mutta mukana tulee myös lukollinen turvaboksi *GTA V* -logolla, brodeerattu Los Santos -lippis, ladattavia lisähahmoja *GTA Onlineen*, sekä uniikkiautoja sisältävä autotalli.

Vastaanotto
-----------

*GameSpot* kritisoi peliä misogynistiseksi ja kritisoi tarinan ongelmia, mutta antoi pelille arvosanaksi 9/10.

*Game Rankings* -kerääjäsivustoilla pelin PlayStation 3 -versiolla on 97,05 prosentin arvosana ja Xbox 360 -versiolla 96,56 prosentin arvosana.
*Metacritic*-kerääjäsivustolla pelin PlayStation 3- ja Xbox 360 -versioilla on 97/100 pistettä.

*Game Rankings* -sivustolla peli on listattu parhaaksi PlayStation 3- ja Xbox 360 -peliksi kautta aikojen. Peli on myös kolmanneksi eniten pisteitä saanut peli *Metacriticissä*, takana ollen *The Legend of Zelda: Ocarina of Time* ja *Grand Theft Auto IV*.

### Kritiikki

Joulukuussa 2014 muutamissa australialaisissa kauppaketjuissa peli vedettiin pois myynnistä asiakkaiden nettivetoomuksen takia, jossa kritisoitiin pelin naisiin kohdistuvaa väkivaltaa. Peliä kritisoitiin myös tehtävästä, jossa tarkoituksena on kiduttaa todistajaa eri tavoin.

Pelisarjaa on kritisoitu rikollisen elämän ylistämisestä sen kyseenalaistamisen sijaan. Peliä on kuitenkin kutsuttu satiiriksi todellisuuden Los Angelesille.

### Myynti

Peli rikkoi alan myyntiennätyksiä ja siitä tuli kaikkien aikojen nopeiten myydyin viihdealan tuote ansaiten 800 miljoonaa dollaria sen julkaisupäivänä, ja ylittäen miljardin rajan kolme vuorokautta julkaisusta. *Forbes* on kuvaillut peliä kaikkien aikojen suurimmaksi viihdetuotteen lanseeraukseksi. Suomessa peliä myytiin ensimmäisen viikon aikana maahantuojan mukaan 88 000 kappaletta, kun etujärjestö Figma kertoo luvuksi 70 900 kappaletta. Määrä on Suomen oloissa huomattava. Pelin platinamyynnin raja on 20 000 ja kultamyynnin 10 000 kappaletta.

Elokuussa 2014 Take-Two ilmoitti, että peliä oli myyty yli 34 miljoonaa kappaletta PlayStation 3- ja Xbox 360 -konsoleille. Helmikuussa 2015 peli oli myynyt jo yhteensä 45 miljoonaa kappaletta. DSOG on raportoinut *GTA V*:n myyneen Windowsille ensimmäisenä päivänä yli miljoona kappaletta. Elokuussa 2015 peliä oli myyty yhteensä yli 54 miljoonaa kappaletta. Marraskuuhun 2016 mennessä peliä oli myyty yli 70 miljoonaa kappaletta.
Peli on myynyt 90 miljoonaa kappaletta ja tuottanut kuusi miljardia dollaria tehden siitä kaikkien aikojen tuottoisimman viihdetuotteen. Toukokuuhun 2023 mennessä peliä oli myyty jo 180 miljoonaa kappaletta ja se oli tuottanut yli kahdeksan miljardia dollaria.

Äänirooleissa
-------------

|  |  |  |
| --- | --- | --- |
|  Shawn Fonteno   | … |  Franklin Clinton
  |
|  Ned Luke   | … |  Michael De Santa (ent. Townley)
  |
|  Steven Ogg   | … |  Trevor Philips
  |
|  Gerald "Slink" Johnson   | … |  Lamar Davis
  |
|  Vicki van Tassel   | … |  Amanda De Santa
  |
|  Abdel Gonzalez   | … |  Andreas Sanchez
  |
|  Oberon K.A. Adjepong   | … |  Anton Beaudelaire
  |
|  Traci Godfrey   | … |  Ashley Butler 
  |
|  Janet Hubert   | … |  Aunt Denise
  |
|  Ryan Woodle   | … |  Bradley Snider 
  |
|  Thomas Poarch   | … |  Casey
  |
|  Will Cart   | … |  Chip Peterson
  |
|  Keith Randolph Smith   | … |  Clay Simons
  |

Lähteet
-------

1. ↑  Simmons, Alex: Grand Theft Auto 5’s Unseen Mastermind *IGN*.  13.11.2012. Viitattu 3.7.2015. (englanniksi)
2. ↑  Robinson, Andy: CVG Blog: GTA 5 o’clock: Rockstar reveals new info in our interview special *Computer and Video Games*.  10.7.2013. Viitattu 3.7.2015. (englanniksi)
3. ↑  Hill, Dave: Grand Theft Auto V: meet Dan Houser, architect of a gaming phenomenon *The Guardian*.  7.9.2013. Viitattu 3.7.2015. (englanniksi)
4. 1 2  Grand Theft Auto V Official Announcement  3.11.2011. Rockstar Games. Viitattu 3.11.2011. (englanniksi)
5. ↑  Grand Theft Auto V ESRB. Viitattu 14.7.2015. (englanniksi)
6. ↑  Grand Theft Auto V Coming this Fall to PlayStation 4, Xbox One and PC  10.6.2014. Rockstar Games. Viitattu 11.6.2014. (englanniksi)
7. 1 2  GTAV Updates: Online Heists Coming March 10, GTAV for PC Coming April 14  24.2.2015. Rockstar Games. Viitattu 24.2.2015. (englanniksi)
8. ↑  Hussain, Tamoor: GTA V world ’is bigger than Red Dead Redemption, San Andreas and GTA 4 combined’ *Computer and Video Games*.  8.11.2012. Arkistoitu alkuperäisestä. Viitattu 3.7.2015. (englanniksi)
9. ↑  Hamilton, Kirk: Five Ways You Can Make *Grand Theft Auto V* More Immersive *Kotaku*.  24.9.2013. Viitattu 3.7.2015. (englanniksi)
10. ↑  Lynch, Kevin: Confirmed: Grand Theft Auto 5 breaks 6 sales world records  8.10.2013. Guinness World Records. Viitattu 3.7.2015. (englanniksi)
11. ↑  Krupa, Daniel: Grand Theft Auto 5: A New Perspective *IGN*.  4.11.2014. Viitattu 3.7.2015. (englanniksi)
12. ↑  Simmons, Alex: Grand Theft Auto V: Reinventing the Open-World Rulebook *IGN*.  12.11.2012. Viitattu 3.7.2015. (englanniksi)
13. ↑  Hoggins, Tom: Grand Theft Auto V preview *The Daily Telegraph*.  2.5.2013. Viitattu 3.7.2015. (englanniksi)
14. ↑  Stuart, Keith: Grand Theft Auto 5 preview: Rockstar invites you to Los Santos *The Guardian*.  3.5.2013. Viitattu 3.7.2015. (englanniksi)
15. 1 2  Sterling, Jim: Review: Grand Theft Auto V *Destructoid*.  16.9.2013. Viitattu 3.7.2015. (englanniksi)
16. ↑  Reilly, Luke: World’s First Hands-on With Grand Theft Auto V *IGN*.  3.9.2013. Viitattu 10.11.2015. (englanniksi)
17. ↑  Petit, Carolyn: Grand Theft Auto V: The Making of a Great Heist Sequence *GameSpot*.  2.5.2012. Viitattu 10.11.2015. (englanniksi)
18. ↑  Bertz, Matt: The Art Of The Heist In GTA V *Game Informer*.  2.5.2013. Viitattu 10.11.2015. (englanniksi)
19. ↑  MacDonald, Keza: What’s New in the Grand Theft Auto V Gameplay Trailer *IGN*.  9.7.2013. Viitattu 10.11.2015. (englanniksi)
20. ↑  Weaver, Tim: Preview: GTA V rewrites the open-world rulebook... again *Computer and Video Games*.  3.5.2013. Viitattu 19.11.2015. (englanniksi)
21. ↑  Bertz, Matt: Running And Gunning In Grand Theft Auto V *Game Informer*.  2.5.2013. Viitattu 10.11.2015. (englanniksi)
22. ↑  Bogenn, Tim & Barba, Rick: *Grand Theft Auto V Signature Series Strategy Guide*, s. 9. BradyGames, 2013. ISBN 9780744014679. (englanniksi)
23. ↑  Rockstar North. *Grand Theft Auto V:* PlayStation 3 & Xbox 360. 17.9.2013. Tehtävä: Something Sensible.
24. ↑  Rockstar North. *Grand Theft Auto V:* PlayStation 3 & Xbox 360. 17.9.2013. Tehtävä: The Time’s Come.
25. ↑  Rockstar North. *Grand Theft Auto V:* PlayStation 3 & Xbox 360. 17.9.2013. Tehtävä: The Third Way.
26. ↑  Rockstar reveals definitive GTA 5 radio station song list: From Rick James to FIDLAR *Metro*.  3.10.2013. DMG Media. Viitattu 23.7.2015. (englanniksi)
27. ↑  Hohnen, Mike: New ’GTA V’ Soundtrack Details: WAVVES, Flying Lotus, Keith Morris To Host Radio Stations *Music Feeds*. Viitattu 23.7.2015. (englanniksi)
28. ↑  Robinson, Andy: GTA V will introduce a musical score for missions *Computer and Video Games*.  12.11.2012. Arkistoitu alkuperäisestä 15.7.2013. Viitattu 15.7.2015. (englanniksi)
29. ↑  GTAV Soundtrack Interviews and Details... Plus "Sleepwalking" by The Chain Gang of 1974 from the Official Trailer  30.8.2013. Rockstar Games. Viitattu 15.7.2015. (englanniksi)
30. 1 2  Shamoon, Evan: Inside the ’Grand Theft Auto V’ Soundtrack *The Rolling Stone*.  28.8.2013. Viitattu 3.7.2015. (englanniksi)
31. 1 2  Corriea, Alexa Ray: The accidental excellence of GTA 5’s soundscape *Polygon*.  3.10.2013. Viitattu 15.7.2015. (englanniksi)
32. ↑  News: Houser: City first then characters for GTA V, 1000 page script likely *StrategyInformer*.  16.11.2009. Viitattu 26.10.2011. (englanniksi)
33. ↑  Grand Theft Auto 5 julkistettiin! *Pelaaja*.  25.10.2011. Viitattu 26.10.2011.
34. ↑  GTA V reveal boosts Take-Two shares *Computer and Video Games*.  26.10.2011. Viitattu 26.10.2011. (englanniksi)
35. ↑  GTA V Takes Place During The Economic Recession And Other Things You Never Caught On The GTA V Trailer *Gameblurb*.  2.11.2011. Viitattu 2.11.2011. (englanniksi)
36. ↑  Kaksi uutta GTA V kuvaa  13.7.2012. V2.fi. Viitattu 15.7.2012.
37. ↑  YouTube: Grand Theft Auto V: Official Trailer #2  14.11.2012. Rockstar Games. Viitattu 14.11.2012. (englanniksi)
38. ↑  Grand Theft Auto V Is Coming 9.17.2013  31.1.2013. Rockstar Games. Viitattu 31.1.2013. (englanniksi)
39. ↑  GTAV PC: New Release Date, First Screens and System Specs  13.1.2015. Rockstar Games. Viitattu 24.2.2015. (englanniksi)
40. ↑  Makuch, Eddie: GTA 5 Is Headed To PS5, Xbox Series X In 2021 *GameSpot*.  17.6.2020. Viitattu 16.1.2021. (englanniksi)
41. 1 2  Grand Theft Auto V for PlayStation 3 *Game Rankings*. CBS Interactive. Viitattu 3.7.2015. (englanniksi)
42. 1 2  Grand Theft Auto V for Xbox 360 *Game Rankings*. CBS Interactive. Viitattu 28.11.2013. (englanniksi)
43. 1 2  Grand Theft Auto V for PlayStation 3 Reviews *Metacritic*. Viitattu 28.9.2013. (englanniksi)
44. 1 2  Grand Theft Auto V for Xbox 360 Reviews *Metacritic*. Viitattu 28.9.2013. (englanniksi)
45. ↑  Kelly, Andy: GTA 5 review: Grand Theft Auto V achieves the extraordinary *Computer and Video Games*.  16.9.2013. Viitattu 17.9.2013. (englanniksi)
46. ↑  Grand Theft Auto V review *Edge*.  16.9.2013. Viitattu 16.9.2013. (englanniksi)
47. ↑  Bramwell, Tom: Grand Theft Auto 5 review *Eurogamer*.  16.9.2013. Viitattu 17.9.2013. (englanniksi)
48. ↑  Bertz, Matt: Grand Theft Auto V - The Seedy Side Of A Sunny State *Game Informer*.  16.9.2013. Viitattu 16.9.2013. (englanniksi)
49. 1 2  Petit, Carolyn: Grand Theft Auto V review *GameSpot*.  17.11.2014. Viitattu 16.9.2013. (englanniksi)
50. ↑  MacDonald, Keza: Grand Theft Auto V Review *IGN*.  16.9.2013. Viitattu 16.9.2013. (englanniksi)
51. ↑  Grand Theft Auto V review *Play*. Viitattu 17.9.2013. (englanniksi)
52. ↑  Stuart, Keith: GTA 5 review: a monstrous parody of modern life *The Guardian*.  16.9.2013. Viitattu 16.11.2013. (englanniksi)
53. ↑  Grand Theft Auto 5 review: How to take it in America *Joystiq*.  16.11.2013. Viitattu 16.11.2013. (englanniksi)
54. ↑  All-Time Best *GameRankings*. CBS Interactive. Viitattu 6.10.2013. (englanniksi)
55. ↑  Highest and Lowest Scoring Games *Metacritic*. CBS Interactive. Viitattu 6.10.2013. (englanniksi)
56. ↑   Digitoday.fi – Naisten tappaminen liikaa: GTA V vedettiin hyllyiltä
57. ↑  Bramwell, Tom: Is the most disturbing scene in GTA 5 justified? *Eurogamer*.  16.9.2013. Viitattu 20.11.2015. (englanniksi)
58. 1 2  Mark Walton, Peter Brown: Grand Theft Auto 5 PS4/Xbox One/PC Review *GameSpot*.  16.4.2015. Viitattu 27.8.2021. (englanniksi)
59. ↑  Hallamaa, Teemu: GTA V -pelistä kaikkien aikojen nopeiten myyvin viihdetuote *Yle Uutiset*.  21.9.2013. Viitattu 21.9.2013.
60. ↑  Kain, Erik: ’Grand Theft Auto V’ Crosses $1B In Sales, Biggest Entertainment Launch In History *Forbes*.  20.9.2013. Viitattu 21.9.2013. (englanniksi)
61. ↑  Lihava riita hittipeli GTA5:n myyntiluvuista Suomessa – "Ei tarvitse valehdella" *Ilta-Sanomat*.  2.10.2013. Viitattu 6.10.2013.
62. ↑   Pelaajalehti: GTA V -myyntiluvut huimia - uuden sukupolven versio vain kasvattaa menestystä
63. ↑
64. ↑  Hämäläinen, Tuukka: GTA V tahkoaa huikeita myyntilukuja: PC-versiota myyty yli miljoona kappaletta päivässä *Tilt*.  15.4.2015. Viitattu 15.4.2015.
65. ↑  Makuch, Eddie: GTA 5 Ships 54 Million Copies, as Take-Two Revenue Rises 142 Percent *GameSpot*.  10.8.2015. Viitattu 20.11.2015. (englanniksi)
66. ↑  IGN: Grand Theft Auto V:tä on myyty jo yli 70 miljoonaa yksikköä *IGN Suomi*.  3.11.2016. Viitattu 8.2.2022..
67. ↑  James Batchelor: GTA V is the most profitable entertainment product of all time  9.4.2018. GamesIndustry.biz. Viitattu 27.8.2021. (englanniksi)
68. ↑  Nico Hartikainen: GTA 6:n julkaisusta saatiin varma merkki *Ilta-Sanomat*.  22.5.2023. Viitattu 6.8.2023.

Aiheesta muualla
----------------

* *Grand Theft Auto V* MobyGamesissa (englanniksi)
* *Grand Theft Auto V* Internet Movie Databasessa. (englanniksi)
* Virallinen sivusto

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Grand Theft Auto* |
| --- |
|  |
| Pelit | 

|  |  |
| --- | --- |
| 2D-sukupolvi | *Grand Theft Auto* (*London 1969* ·  *London 1961*)  ·  *Grand Theft Auto 2* |
|  |
| 3D-sukupolvi | *Grand Theft Auto III* ·  *Vice City* ·  *San Andreas* ·  *Advance* ·  *Vice City Stories*  ·  *Liberty City Stories* ·  *Grand Theft Auto: The Trilogy – The Definitive Edition* |
|  |
| HD-sukupolvi | *Grand Theft Auto IV* (*The Lost and Damned*  ·  *The Ballad of Gay Tony*)  ·  *Chinatown Wars*  ·  *Episodes From Liberty City* ·  *Grand Theft Auto V*  ·  *Grand Theft Auto Online*  ·  *Grand Theft Auto VI* (*tulossa*) |

 |
|  |
| Pelialueet | Liberty City ·  Vice City ·  San Andreas ·  Lontoo |
|  |
| Ääniraidat | 
* Grand Theft Auto III
* Grand Theft Auto IV
* Grand Theft Auto V
* Liberty City Stories
* San Andreas
* Vice City
* Vice City Stories

 |
|  |
| Henkilöt | Dan Houser  ·  Sam Houser  ·  Leslie Benzies |
|  |
| Muokkaukset | Multi Theft Auto  ·  Hot Coffee |
|  |
| Muuta | Grand Theft Auto -klooni  ·  *Grand Theft Childhood*  ·  *Jacked: The Outlaw Story of Grand Theft Auto*  ·  *The Gamechangers* |

 |